పత్రికల్లో నేను రాస్తున్న వ్యాసాలు, చేస్తున్న విమర్శలకు ప్రభుత్వం భయపడుతోంది. నా నోరుమూయించడానికే ఈ కుట్ర’ అంటున్నారు కేంద్ర మాజీ ఆర్థికమంత్రి పళనియప్ప చిదంబరం. సోమవారం సీబీఐ చిదంబరం ఢిల్లీ, చెన్నై నివాసాలమీద, దేశవ్యాప్తంగా మరో పన్నెండు చోట్ల దాడులు జరిపిన కేసులో ఆయన కుమారుడు కార్తీ భారీగా లాభపడ్డారన్నది ఆరోపణ. చిదంబరం మీద సీబీఐ విరుచుకుపడిన రోజునే ఆదాయపు పన్నుశాఖ ఢిల్లీ పరిసరప్రాంతాల్లో ఉన్న లాలూ ప్రసాద్ అక్రమ ఆస్తుల గుట్టురట్టు చేసే పనిలో పడింది. ఢిల్లీ పరిసరాల్లో 22 చోట్ల అది జరిపిన దాడుల్లో లాలూ కుటుంబీకుల వెయ్యికోట్ల అక్రమ ఆస్తులు వెతికిపట్టుకొనే విశేష ప్రయత్నం జరిగినట్టు మీడియా అంటున్నది. కాంగ్రెస్ నాయకుడిమీదా, ఆర్జేడీ అధినేతమీదా ఒకే రోజు రెండు ప్రభుత్వ విభాగాలు జరిపిన ఈ దాడులను ప్రజలు నరేంద్రమోదీ ప్రభుత్వం అవినీతిపై సాగిస్తున్న యుద్ధంగా అర్థం చేసుకుంటారో, లేక రాజకీయ కక్ష అంటున్న విపక్షాల వాదనే విశ్వసిస్తారో చూడాలి.కార్తీ చిదంబరానికి ఈ రకమైన దాడులు కొత్తకాదు. ఇప్పటికే ఎయిర్సెల్–మాక్సిస్ కేసులో ఆయనపై ఐటీ దాడులు జరిగాయి. ఆయన బినామీ పెట్టుబడుల రారాజని సుబ్రహ్మణ్యస్వామి వాదన. చిదంబరం ఆర్థికమంత్రిగా ఉండగా ఆయన కుమారుడు ప్రపంచవ్యాప్తంగా ఆస్తులు కూడబెట్టాడని స్వామి విమర్శ. ఇప్పుడు ఐఎన్ఎక్స్ మీడియా విషయంలో తండ్రీకొడుకులు అద్భుతమైన విన్యాసం చేసి భారీగా లాభపడ్డారన్నది ఆరోపణ. పీటర్ ముఖర్జియా, ఇంద్రాణి ముఖర్జియాలు షీనాబోరా హత్య కేసులో ప్రస్తుతం జైళ్ళలో మగ్గుతున్నారు. ఆ కేసు దర్యాప్తులో సీబీఐకి ఈ ఐఎన్ఎక్స్ మీడియాలో విదేశీపెట్టుబడులకు సంబంధించిన కుట్ర ఆధారాలు బలంగా దొరికాయట. హత్యానేరం దర్యాప్తు చేస్తుంటే, ఆర్థిక నేరం ఆధారాలు దొరకడం విచిత్రమూ, విశేషమే అంటున్నారు కొందరు. మూడునెలల పాటు ఈ ఆధారాలను శోధించి, మధించిన అనంతరమే కార్తీమీద దాడికి సీబీఐ ఉపక్రమించిందని అధికారులు చెబుతున్నారు. ఈ ఉదయపు దాడులకు ముందు సీబీఐ సోమవారం తయారుచేసిన ఎఫ్ఐఆర్ ప్రకారం, పీటర్, ఇంద్రాణీలు డైరెక్టర్లుగా ఉన్న ఐఎన్ఎక్స్ మీడియాకు విదేశీ పెట్టుబడులు వరదలాగా పారడానికి కార్తీ చిదంబరం ఇతోధికంగా సహాయం చేశారు. కేవలం నాలుగుకోట్లు తెచ్చుకోవడానికి అనుమతి ఉన్న ఈ కంపెనీ మూడువందల కోట్లకు పైగా సేకరించడానికీ, ఆ సొమ్మును అక్రమంగా మరొక కంపెనీకి తరలించడానికీ కార్తీ పలుకుబడి బాగా ఉపకరించింది. ఇందుకు ఆయన డైరెక్టరుగా ఉన్న ఛెస్ మానేజ్మెంట్ సర్వీసెస్ కంపెనీ ఇతోథికంగా సహకరించింది. కార్తీ రంగంలోకి దిగగానే ప్రభుత్వం ఐఎన్ఎక్స్ నుంచి వివరణలు కోరడం కూడా మానివేసింది. ఈ మహత్తర సహకారానికి ఉడతాభక్తిగా కార్తీకి విడతల వారీగా కోట్ల రూపాయల నగదు చెల్లింపులతో పాటు, ఆయన కంపెనీకీ, దాని అనుబంధ కంపెనీలకు కోట్ల విలువైన షేర్ల కేటాయింపులూ జరిగాయి.ఈ విదేశీపెట్టుబడుల అనుమతి బోర్డులో ఆర్థికశాఖ, పరిశ్రమలు, వాణిజ్యం, విదేశీవ్యవహారాల వంటి శాఖల కార్యదర్శులు కూడా సభ్యులు. మూడువేలకోట్ల రూపాయల వరకూ విదేశీపెట్టుబడులకు అనుమతించే అధికారం దీనికి ఉన్నది. దాని ఇంచార్జిగా ఆర్థికమంత్రి ఆ కమిటీ సూచనలను ఆమోదిస్తారు. ఈ కోణంలో చూసినప్పుడు బోర్డు తీసుకొనేది సమష్టి నిర్ణయమే అవుతుంది. ఎఫ్ఐఆర్లో పీటర్, ఇంద్రాణితో పాటు కార్తీ పేరును కూడా చేర్చిన సీబీఐ, ఆ కీలకమైన నిర్ణయంలో ప్రధాన పాత్ర వహించిన అన్ని విభాగాల కార్యదర్శుల పేర్లూ ఎందుకు చేర్చలేదన్నది ప్రశ్న. ‘గుర్తు తెలియని అధికారులు’ అంటూ జరిపిన చేర్పు కూడా కేవలం ఆర్థికశాఖకు మాత్రమే పరిమితమైపోయింది. షీనా బోరా హత్యకేసు దర్యాప్తు రెండేళ్ళుగా సాగుతూ, కీలకమైన దశలు అనేకం దాటిపోయిన తరువాత దానినుంచి తవ్వితీసిన రహస్యం అంటూ సీబీఐ ఇప్పుడు ఈ చర్యకు ఉపక్రమించడమేమిటన్నది మరొక విమర్శ. ఇంతపెద్ద కుంభకోణంలో చిదంబరం పేరును ఎఫ్ఐఆర్లో నిందితుడిగా కాక, కుట్ర ఎలా జరిగిందన్న వివరణలో భాగంగా, కార్తీ తండ్రిగా మాత్రమే ప్రస్తావించడం ప్రభుత్వానికి రాజకీయంగా ఉపకరిస్తుంది. కేసు నడుస్తున్నంత కాలం ఆయన పేరు వినిపిస్తూంటుంది. కాంగ్రెస్ పార్టీకి చెందిన ప్రముఖ నాయకుడిగా, పదేళ్ళపాటు వివిధశాఖలకు మంత్రిగా పనిచేసిన చిదంబరం విషయంలో బలమైన ఆధారాలు లేకుండా ప్రభుత్వం ఇంతదూకుడుగా ఎలా పోగలదన్న ప్రశ్న సముచితమైనదే. అయితే, ఆ ఆధారాలన్నీ రేపు న్యాయస్థానాల్లో నిలబడి సీబీఐ నెగ్గుకొస్తుందన్న నమ్మకమేమీ లేదు. పాలకపక్షాలకు ఇంతలోగా కలిగే రాజకీయలబ్ధి మాత్రమే మిగులుతుంది. బీహార్ మాజీ ముఖ్యమంత్రి, ఆర్జేడీ అధినేత లాలూ ప్రసాద్ యాదవ్ అక్రమ ఆస్తుల వెలికితీతకు ఐటీ అధికారులు ఉపక్రమించడం కూడా, ఆయన కుటుంబీకులపై బీజేపీ నాయకులు బినామీ ఆస్తుల ఆరోపణలు చేసిన తరువాతే జరగడం కూడా అనుమానాలకు తావిస్తుంది. ఆదాయపు పన్నుశాఖ వద్ద ఆధారాలు లేకున్నా, ఈ రకపు దాడులకు అనుమానం ఉంటే సరిపోతుంది కనుక ఈ దాడిని రాజకీయకక్షగా భావించేవారూ ఉంటారు. ఆయన ఆగస్టులో విపక్షాలన్నింటినీ ఏకం చేసే ఒక బృహత్కార్యక్రమానికి సిద్ధపడుతున్న నేపథ్యంలో, ఐటీ అధికారులు ఈ విన్యాసం చేశారన్నది కొందరి విమర్శ. నరేంద్రమోదీ ప్రభుత్వం అవినీతిపై విరుచుకుపడే పేరిట చేస్తున్న ఈ ప్రయోగాలు పాలకులకు ఎంతటి లబ్ధిచేకూరుస్తాయో తెలియదు కానీ, ప్రతిపక్షాలను వేగంగా ఒక్కటి చేసేందుకు మాత్రం కచ్చితంగా తోడ్పడతాయి.
patrikallo nenu raastunna vyaasaalu, chestunna vimarsalaku prabhutvam bhayapadutondi. naa norumuyinchadaanike ee kutra’ antunnaru kendra maji aardhikamantri palaniyappa chidambaram. somavaram cbi chidambaram dhilli, chennai nivaasaalameeda, desavyaaptamgaa maro pannendu chotla daadulu jaripina kesulo aayana kumarudu kaartii bhariga laabhapaddaarannadi aaropana. chidambaram meeda cbi viruchukupadina rojune aadaayapu pannusakha dhilli parisarapraantaallo unna laaluu prasad akrama aastula gutturattu chese panilo padindi. dhilli parisaraallo 22 chotla adhi jaripina daadullo laaluu kutumbeekula veyyikotla akrama aastulu vetikipattukone visesha prayatnam jariginattu media antunnadi. congress nayakudimida, argady adhinetameedaa oke roju rendu prabhutva vibhaagaalu jaripina ee daadulanu prajalu narendramodi prabhutvam avineetipai saagistunna yuddhamgaa artham chesukuntaro, leka rajakeeya kaksha antunna vipakshaala vaadane vishwasistaaro chudali.kaartii chidambaraaniki ee rakamaina daadulu kottakaadu. ippatike airsel–maxis kesulo aayanapai it daadulu jarigai. aayana binami pettubadula rarajani subrahmanyaswamy vaadana. chidambaram aardhikamantrigaa undagaa aayana kumarudu prapanchavyaaptamgaa aastulu koodabettaadani swami vimarsa. ippudu incs media vishayamlo tandreekodukulu adbhutamaina vinyaasam chesi bhariga laabhapaddaarannadi aaropana. peater mukharjia, indraani mukharjiyaalu sheenabora hatya kesulo prastutam jaillalo maggutunnaru. aa kesu daryaaptulo cbik ee incs medialo videsheepettubadulaku sambandhinchina kutra aadhaaraalu balangaa dorikayata. hatyaneram daryaaptu chestunte, aardhika neram aadhaaraalu dorakadam vichitramuu, visheshame antunnaru kondaru. moodunelala paatu ee aadhaaraalanu sodhinchi, madhinchina anantarame kaarteemeeda daadiki cbi upakraminchindani adhikaarulu chebutunnaru. ee udayapu daadulaku mundu cbi somavaram tayaaruchesina efir prakaaram, peater, indraaneelu directorluga unna incs mediaku videshee pettubadulu varadalaagaa paaradaaniki kaartii chidambaram itodhikamgaa sahayam chesaru. kevalam naalugukotlu techukovadaniki anumati unna ee company mooduvandala kotlaku paiga sekarinchadaanikii, aa sommunu akramamgaa maroka kampeneeki taralinchadaanikii kaartii palukubadi baga upakarinchindi. induku aayana directoruga unna ches management survices company itothikamgaa sahakarinchindi. kaartii rangamloki digagaane prabhutvam incs nunchi vivaranalu koradam kuudaa maanivesindi. ee mahattara sahakaaraaniki udataabhaktigaa kaarteeki vidatala vaareegaa kotla roopaayala nagadu chellimpulatho paatu, aayana companeekee, daani anubandha companylaku kotla viluvaina sherla ketaayimpuluu jarigai.ee videseepettubadula anumati bordulo aardhikasaakha, parisramalu, vaanijyam, videsheevyavahaaraala vanti saakhala kaaryadarsulu kuudaa sabhyulu. mooduvelakotla roopaayala varakuu videsheepettubadulaku anumatinche adhikaaram deeniki unnadi. daani inchaarjigaa aardhikamantri aa commity suuchanalanu aamodistaaru. ee konamlo chusinappudu bordu teesukonedi samashti nirnayame avutundi. efirlo peater, indraanitoe paatu kaartii paerunu kuudaa cherchina cbi, aa keelakamaina nirnayamlo pradhaana paatra vahinchina anni vibhaagaala kaaryadarsula paerluu enduku cherchaledannadi prasna. ‘gurtu teliyani adhikaarulu’ antuu jaripina cherpu kuudaa kevalam aardhikasaakhaku matrame parimitamaipoyindi. sheena bora hatyakesu daryaaptu rendellugaa saagutuu, keelakamaina dasalu anekam daatipoyina taruvaata daaninunchi tavviteesina rahasyam antuu cbi ippudu ee charyaku upakraminchadamemitannada maroka vimarsa. intapedda kumbhakonamlo chidambaram paerunu efirlo ninditudigaa kaaka, kutra ela jarigindanna vivaranalo bhagamga, kaartii tandrigaa matrame prastaavinchadam prabhutvaaniki raajakeeyamgaa upakaristundi. kesu nadustunnanta kaalam aayana paeru vinipistuuntundi. congress paarteeki chendina pramukha nayakudiga, padellapaatu vividhasaakhalaku mantrigaa panichesina chidambaram vishayamlo balamaina aadhaaraalu lekunda prabhutvam intaduukudugaa ela pogaladanna prasna samuchitamainade. ayithe, aa aadhaaraalannii repu nyaayasthaanaallo nilabadi cbi neggukostundanna nammakamemi ledu. paalakapakshaalaku intalogaa kalige rajakeeyalabdhi matrame migulutundi. beehar maji mukhyamantri, argady adhinetha laaluu prasad yadav akrama aastula velikiteetaku it adhikaarulu upakraminchadam kuudaa, aayana kutumbeekulapai bgfa naayakulu binami aastula aaropanalu chesina taruvathe jaragadam kuudaa anumaanaalaku taavistundi. aadaayapu pannusakha vadda aadhaaraalu lekunna, ee rakapu daadulaku anumanam unte saripotundi kanuka ee daadini rajakeeyakakshagaa bhaavinchevaaruu untaaru. aayana aagastulo vipakshaalannintinii ekam chese oka bruhatkaaryakramaaniki siddhapadutunna nepathyamlo, it adhikaarulu ee vinyaasam chesarannadi kondari vimarsa. narendramodi prabhutvam avineetipai viruchukupade paerita chestunna ee prayogaalu paalakulaku enthati labdhichekurustayo teliyadu cony, pratipakshaalanu vegamgaa okkati chesenduku maatram kachitamgaa thodpadataayi.